ASP รูด 2% ถูกขายทำกำไรหลังขึ้นแรง 2 วันติด! โบรกฯ ยังเชียร์ซื้อ อัพเป้าใหม่ 3.12 บ.
ASP รูด 2% ถูกขายทำกำไรหลังขึ้นแรง 2 วันติด! โบรกฯ ยังเชียร์ซื้อ อัพเป้าใหม่ 3.12 บ.
ASP รูด 2% ถูกขายทำกำไรหลังขึ้นแรง 2 วันติด! โบรกฯ ยังเชียร์ซื้อ อัพเป้าใหม่ 3.12 บ.
23 มี.ค. 2564

ผู้สื่อข่าวรายงานว่า ราคาหุ้นบริษัท เอเซีย พลัส กรุ๊ป โฮลดิ้งส์ จำกัด (มหาชน) หรือ ASP ล่าสุด ณ เวลา 11.10 น. อยู่ที่ระดับ 2.70  บาท ปรับตัวลดลง 0.04 บาท หรือ 1.46% ด้วยมูลค่าการซื้อขาย 20.30 ล้านบาท โดยลงไปทำจุดต่ำสุดที่ระดับ 2.68 บาท
ทั้งนี้ราคาหุ้นปรับตัวลดลงหลังจากก่อนหน้านี้ปรับตัวขึ้นอย่างต่อเนื่อง นับตั้งแต่ราคาหุ้นอยู่ที่ระดับ 2.48 บาท เมื่อวันที่ 18 มี.ค.2564
ขณะที่ บล.เคทีบีเอสที แนะนำ “ซื้อ” ASP ราคาเป้าหมาย 3.12 บาท/หุ้น โดยคาดกำไรในครึ่งปีแรกของปี 2564 จะเติบโตได้ดีจากทุกธุรกิจช่วยหนุน ทั้งนี้ได้ปรับคำแนะนำขึ้นเป็น ซื้อ จากเดิม ถือ และปรับราคาเป้าหมายปี 64 ขึ้นเป็นที่ 3.12 บาท อิง PER ที่ 16 เท่า จากเดิมที่ 2.40 บาท อิง PER ที่ 13 เท่า
โดยปรับกำไรสุทธิขึ้นจากกำไรที่ดีกว่าคาด 2 ไตรมาสต่อเนื่อง และปรับ PER เพิ่มขึ้นเพื่อสะท้อนแนวโน้มอัตราการเติบโตของกำไรสุทธิที่กลับมาเป็นบวกในปี 2563 จากที่ลดลงอย่างมากในช่วง 2 ปีก่อนหน้า และคาดกำไรเติบโตต่อเนื่องจากภาพรวมของตลาดหุ้นที่ทำมูลค่าการซื้อขายเฉลี่ยต่อวันทรงตัวในระดับสูง รวมถึงดีล IPO และการออกกองทุนรวมที่ดีกว่าคาด
 
 